|  |  |  |
| --- | --- | --- |
| Številka: | 35022-6/2020-2550-14/ 10921-05 |  |
| Datum: | 28. 2. 2022 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| Zadeva:  | **Soglasje k pobudi Občine Videm za načrtovanje prostorskih ureditev lokalnega pomena v območju Državnega prostorskega načrta za odsek avtoceste Draženci – mednarodni mejni prehod Gruškovje – predlog za obravnavo** |
|  1. | Predlog sklepov vlade: |
| Na podlagi drugega odstavka 338. člena Zakona o urejanju prostora (Uradni list RS, št. 199/21) v zvezi s tretjim odstavkom 82. člena Zakona o urejanju prostora (Uradni list RS, št. 61/17 in 199/21-ZUreP-3) je Vlada Republike Slovenije na … seji dne … pod točko … sprejela naslednji SKLEP:1. Vlada Republike Slovenije je izdala Občini Videm soglasje za načrtovanje prostorskih ureditev lokalnega pomena v območju Državnega prostorskega načrta za odsek avtoceste Draženci – mednarodni mejni prehod Gruškovje, na zemljiščih oziroma delih zemljišč s parc. št. 349/11, 394/16, 394/28 in 394/33, vsa v k.o. Jurovci (446).
2. Občina Videm po sprejetju sprememb in dopolnitev občinskega prostorskega načrta, s katerimi bo načrtovala na zemljiščih iz prve točke, pošlje izvod tega akta Vladi Republike Slovenije.

**Prejmejo:** 1. Občina Videm (info@videm.si), Videm pri Ptuju 54, 2284 Videm pri Ptuju;
2. Ministrstvo za okolje in prostor (gp.mop@gov.si): Direktorat za prostor, graditev in stanovanja,
3. Ministrstvo za infrastrukturo (gp.mzi@gov.si): Direktorat za kopenski promet;
4. DARS d.d. (gp@dars.si).

**V vednost:** 1. Ministrstvo za finance (gp.mf@gov.si);
2. Služba Vlade Republike Slovenije za zakonodajo (gp.svz@gov.si);
3. Urad Vlade Republike Slovenije za komuniciranje (gp.ukom@gov.si).
 |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: |
|  |
| 3.a | Osebe, odgovorne za strokovno pripravo in usklajenost gradiva:  |
| * mag. Andrej VIZJAK, minister,
* Bojan PURG, državni sekretar,
* Georgi BANGIEV, generalni direktor Direktorata za prostor, graditev in stanovanja,
* Ana VIDMAR, vodja Sektorja za prostorsko načrtovanje,
* mag. Renata GORJUP, višja svetovalka.
 |
| 3.b | Zunanji strokovnjaki, ki so sodelovali pri pripravi dela ali celotnega gradiva: |
|  |
| 4. | Predstavniki vlade, ki bodo sodelovali pri delu Državnega zbora RS: |
|  |
| 5. | Kratek povzetek gradiva: |
| Zakon o urejanju prostora (Uradni list RS, št. 199/21; v nadaljnjem besedilu: ZUreP-3), ki je stopil v veljavo 31. 12. 2021, v drugem odstavku 338. člena določa, da se Zakon o urejanju prostora (Uradni list RS, št. 61/17 in 199/21-ZUreP-3; v nadaljnjem besedilu: ZUreP-2) uporablja do začetka uporabe ZUreP-3, tj. do 1. 6. 2022.Na podlagi določb 82. člena ZUreP-2 lahko občina načrtuje prostorske ureditve lokalnega pomena na območjih DPN, uredbe o najustreznejši varianti in uredbe o varovanem območju, če s tem soglaša vlada in če nista onemogočeni izvedba in uporaba prostorskih ureditev, načrtovanih v DPN ali uredbi o najustreznejši varianti, ali dovoljeni s celovitim dovoljenjem. O soglasju za tovrstno načrtovanje oziroma zavrnitvi soglasja odloča Vlada RS na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji svoj namen načrtovanja. Občina Videm je prejela zasebno pobudo za širitev gostinske dejavnosti, katere zemljišča oziroma deli zemljišč segajo tudi v območje veljavne Uredbe o državnem prostorskem načrtu za odsek avtoceste Draženci–mednarodni mejni prehod Gruškovje (Uradni list RS, št. 75/10 in 56/12).Občina Videm želi na delu območja, kjer je v veljavi državni prostorski načrt (DPN), v sklopu priprave sprememb in dopolnitev občinskega prostorskega načrta omogočiti širitev gostinske dejavnosti in uskladiti območje funkcionalnih zemljišč tako, da bo omogočena kompleksna ureditev zemljišč v lasti izvajalca gostinske dejavnosti. Izgradnja avtoceste je namreč območje gostišča zajelo v varovalni pas avtoceste, samo območje DPN pa gostišče obkroža z vseh strani. Glede na trenutno situacijo je nadaljnji razvoj obstoječe dejavnosti brez predlaganih ureditev nemogoč. |
| 6. | Presoja posledic: |
| a) | na javnofinančna sredstva v višini, večji od 40 000 EUR v tekočem in naslednjih treh letih  | NE |
| b) | na usklajenost slovenskega pravnega reda s pravnim redom Evropske unije  | NE |
| c) | administrativne posledice | NE |
| č) | na gospodarstvo, posebej na mala in srednja podjetja ter konkurenčnost podjetij  | NE |
| d) | na okolje, kar vključuje tudi prostorske in varstvene vidike | NE |
| e) | na socialno področje | NE |
| f) | na dokumente razvojnega načrtovanja:* na nacionalne dokumente razvojnega načrtovanja,
* na razvojne politike na ravni programov po strukturi razvojne klasifikacije programskega proračuna,
* na razvojne dokumente Evropske unije in mednarodnih organizacij.
 | NE |
| 7.a | **Predstavitve ocene finančnih posledic, višjih od 40 000 EUR:**  |
|  |
| 7.b | **Predstavitev ocene finančnih posledic, nižjih od 40 000 EUR:** |
| Sprejem Sklepa nima nobenih finančnih posledic. |
|

|  |
| --- |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |

 |
| 9. | **Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja | NE |
| Razlogi za neobjavo: * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe.
* S sprejemom tega sklepa Vlada RS občini dovoljuje načrtovanje v območju, ki se ureja z državnim prostorskim aktom.
 |
| 10. | Pri pripravi gradiva so bile upoštevane zahteve iz Resolucije o normativni dejavnosti:  | DA |
| 11. | Gradivo je uvrščeno v delovni program vlade: | NE |
|  |
|  **mag. Andrej VIZJAK**  **M I N I S T E R** |

**Priloge:**

‒ JEDRO GRADIVA 1: Obrazložitev.

JEDRO GRADIVA 1:

**O B R A Z L O Ž I T E V**

**SKLEPA VLADE REPUBLIKE SLOVENIJE**

**I. UVOD**

**Pravna podlaga za sprejem soglasja k pobudi Občine Videm za načrtovanje v območju državnega prostorskega načrta**

Zakon o urejanju prostora (Uradni list RS, št. 199/21; v nadaljnjem besedilu: ZUreP-3), ki je stopil v veljavo 31. 12. 2021, v drugem odstavku 338. člena določa, da se Zakon o urejanju prostora (Uradni list RS, št. 61/17 in 199/21-ZureP-3; v nadaljnjem besedilu: ZUreP-2) uporablja do začetka uporabe ZUreP-3, tj. do 1. 6. 2022.

ZUreP-2 v prvem odstavku 82. člena določa, da lahko občina načrtuje prostorske ureditve lokalnega pomena na območjih DPN, uredbe o najustreznejši varianti in uredbe o varovanem območju, če s tem soglaša vlada in če nista onemogočeni izvedba in uporaba prostorskih ureditev, načrtovanih v DPN ali uredbi o najustreznejši varianti, ali dovoljeni s celovitim dovoljenjem.

ZUreP-2 v tretjem in četrtem odstavku 266. člena določa, da ostanejo po uveljavitvi ZUreP-2 v veljavi med drugim tudi državni prostorski načrti, sprejeti na podlagi ZPNačrt. Po začetku uporabe ZUreP-2 se tovrstni prostorski akti štejejo za državne prostorske načrte po ZUreP-2.

Tretji odstavek 82. člena ZUreP-2 določa, da vlada preveri skladnost izvedbe predlagane prostorske ureditve lokalnega pomena s prostorskimi ureditvami, ki so predmet DPN, uredbe o najustreznejši varianti ali uredbe o varovanem območju, in v 90 dneh s sklepom izda soglasje ali pobudo zavrne.

ZUreP-2 v tretjem členu določa, da se prostorsko načrtovanje udejanja z izdelavo in pripravo prostorskih aktov, z združenim postopkom načrtovanja in dovoljevanja ter z izvajanjem lokacijskih preveritev.

**II. VSEBINSKA OBRAZLOŽITEV POGLAVITNIH REŠITEV POBUDE OBČINE ZA NAČRTOVANJE V OBMOČJU DRŽAVNEGA PROSTORSKEGA NAČRTA**

**1. Postopek**

Občina Videm je z dopisom št. 35-5/2019-178 z dne 7. 9. 2020 na Vlado RS posredovala pobudo za izdajo soglasja za poseg v območje državnega prostorskega načrta za odsek avtoceste Draženci-mednarodni mejni prehod Gruškovje.

Ministrstvo za okolje in prostor (v nadaljnjem besedilu: ministrstvo) je s strani Generalnega sekretariata Vlade RS dne 18. 9. 2020 (št. dokumenta 35000-19/2020/2 z dne 17. 9. 2020) prejelo pobudo v nadaljnje reševanje.

Ustrezne dopolnitve in popolnost pobude je Občina Videm zagotovila dne 21. 1. 2022.

**2. Ugotovitve**

Občina Videm (v nadaljnjem besedilu: občina) je prejela zasebno pobudo za širitev gostinske dejavnosti v Jurovcih, katere zemljišča oziroma deli zemljišč segajo tudi v območje Uredbe o državnem prostorskem načrtu za odsek avtoceste Draženci–mednarodni mejni prehod Gruškovje (Uradni list RS, št. 75/10 in 56/12; v nadaljnjem besedilu: Uredba o DPN).

**2.1. Utemeljitev potrebe po poseganju v območje državnega prostorskega načrta in opis načrtovanih prostorskih ureditev iz pristojnosti občine**

Predmet pobude občine je širitev območja obstoječega gostišča z nastanitvenimi kapacitetami, ureditvijo manipulativnih površin s parkirnimi prostori, dovozi in otroškimi igrali ter uskladitev območja Uredbe o DPN z zemljišči v lasti investitorja gostišča.

Občina želi na delu območja Uredbe o DPN omogočiti širitev gostinske dejavnosti in uskladiti območje funkcionalnih zemljišč tako, da bo omogočena kompleksna ureditev zemljišč v lasti izvajalca gostinske dejavnosti.

Izgradnja avtoceste je namreč območje gostišča zajelo v varovalni pas avtoceste, kjer je raba prostora omejena, samo območje Uredbe o DPN pa gostišče obkroža z vseh strani. Glede na trenutno situacijo je nadaljnji razvoj obstoječe dejavnosti brez predlaganih ureditev nemogoč.

Ureditve, načrtovane z DPN, so na obravnavanem območju zgrajene in predane v uporabo.

**2.2. Predhodna usklajenost načrtovanja prostorskih ureditev lokalnega pomena z investitorjem oziroma upravljavcem prostorskih ureditev državnega pomena**

Občina je v skladu z drugim odstavkom 82. člena ZUreP-2 k pobudi za načrtovanje v območju DPN pridobila predhodno pozitivno mnenje upravljavca avtoceste, družbe DARS d.d. (dopis št. 7.0.2./D-26/19-PTPP/VD-2020 z dne 21. 6. 2019 in dopis št. 7.0.2./D-26/19-PTPP/VD-2251 z dne 9. 11. 2020).

V omenjenih dopisih upravljavec avtoceste podaja predhodno soglasje občini za načrtovanje v delu območja Uredbe o DPN in podaja pogoje, ki jih mora občina upoštevati pri nadaljnjem načrtovanju, in se nanašajo na upoštevanje obstoječe avtoceste, njenega varovalnega pasu z omejeno rabo, upoštevanje bodoče širitve avtoceste, vzdrževanje, zaščito pred hrupom, ipd.

**3. Obrazložitev sklepa**

Ministrstvo za okolje in prostor je preverilo možnost izvedbe in uporabe prostorskih ureditev, ki so določene z Uredbo o DPN, upoštevajoč pobudo Občine Videm. Preverilo je zemljišča, ki jih je občina navedla v pobudi, z vidika potreb po poseganju nanje.

Vlada Republike Slovenije v skladu s tretjim odstavkom 82. člena ZUreP-2 ugotavlja, da so predlagane prostorske ureditve lokalnega pomena v skladu z Uredbo o DPN za odsek avtoceste Draženci-mednarodni mejni prehod Gruškovje in s tem izpolnjeni pogoji za izdajo soglasja k pobudi Občine Videm.